
ΑΠΟΦΑΣΕΙ Σ 

Αριθ. 11559 (1) 

Κανονισμός Λειτουργίας της Δημοτικής Αστυνομίας. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 24παρ. 3του Π.Δ. 410/1995 
«Δημοτικός και Κοινοτικός Κώδικας (Α' 231), όπως αντι- 
καταστάθηκε με τις διατάξεις του άρθρου 11 παρ. 8 του 
Ν. 2503/1997 «Διοίκηση, οργάνωση, στελέχωσητης Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (ΑΊ07) καιτις διατάξειςτου άρθρου 
26 του Ν. 2819/2000 (Α' 84) όπως συμπληρώθηκε με την 


παρ. 1 του άρθρου 13του Ν. 2946/2001 (Α'244) «Υπαίθρια 
Διαφήμιση, Συμπολιτείες Δήμων και Κοινοτήτων και άλ¬ 
λες διατάξεις». 

2. Το Π.Δ. 23/7.2.2002 (ΦΕΚ Α' 19) «Αρμοδιότητες, σύ¬ 
στημα πρόσληψης, προσόντα, καθήκοντα, δικαιώματα 
και υποχρεώσεις του προσωπικού της Δημοτικής Αστυ¬ 
νομίας. 

3. Τις διατάξειςτου άρθρου 27του Ν. 2081/1992 (ΦΕΚ 
154/τ.Α') με το οποίο προστέθηκε το άρθρο 29 Α' στο Ν. 
1558/1985 (ΦΕΚ 37/τ.Α') και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του 
Κρατικού Προϋπολογισμού. 

4. Την ΔΙΔΚ/Φ.1/2/22875/31.10.2001 (ΦΕΚ 1480/Β/ 
13.10.2001) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων του Υπουργού Εσωτε¬ 
ρικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης». 

5. Την 8026/21.2.2002 απόφαση του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Σύσταση 
Επιτροπής για την κατάρτιση Κανονισμού Λειτουργίας 
της Δημοτικής Αστυνομίας». 

6. Την σύμφωνη γνώμη της ΚΕΔΚΕ όπως αυτή διατυπώ¬ 
θηκε στην 215/5089/13.12.2003 απόφαση του Δ.Σ αυτής, 
αποφασίζουμε: 

Καταρτίζουμε τον Κανονισμό Λειτουργίας της Δημοτι¬ 
κής Αστυνομίας που συντάχθηκε σύμφωνα με το άρθρο 
14του Π.Δ. 23/2002 (ΦΕΚ 19/τ.Α') και αποτελείται από δέ¬ 
κα (10) άρθρα ως ακολούθως: 

Άρθρο 1 

Αρμοδιότητες Προϊσταμένου 
Διεύθυνσης Δημοτικής Αστυνομίας 

Ο Προϊστάμενος της Διεύθυνσης Δημοτικής Αστυνο¬ 
μίας είναι υπεύθυνος έναντι του οικείου δημάρχου για την 
αποτελεσματική εκπλήρωση της αποστολής της Υπηρε¬ 
σίας. Προς το σκοπό αυτό έχει τις ακόλουθες αρμοδιότη¬ 
τες: 

α. Προγραμματίζει, διευθύνει, συντονίζει, εποπτεύει και 
ελέγχει το έργο του προσωπικού. 

β. Παρέχει κατευθύνσεις για την εφαρμογή των προ¬ 
γραμμάτων δράσης, θέτει επιμέρους στόχους για την 

υλοποίηση τους, παρακολουθεί την πορεία εφαρμογής 
των μεθόδων και διαδικασιών που προβλέπονται από τις 
ισχύουσες διατάξεις και μεριμνά, ως προς τη λειτουργία 
των προγραμμάτων και την επίτευξη των στόχων, για τις 
απαραίτητες διορθώσεις και προσαρμογές. 

γ. Μεριμνά να μορφώνει ασφαλή γνώμη για την επαγ¬ 
γελματική επάρκεια, τα προσόντα ή τις αδυναμίες και την 
ικανότητα του προσωπικού ως προς την αποτελεσματική 
εκπλήρωση των καθηκόντων του και φροντίζει για την 
επαγγελματική του επιμόρφωση με θεωρητικές διδασκα¬ 
λίες και πρακτικές ασκήσεις. 

δ. Φροντίζει για τηντοποθέτηση του προσωπικού σε θέ¬ 
σεις ανάλογα με τις δυνατότητες και τα προσόντα του για 
την ορθολογική, δίκαιη και αντικειμενική κατανομή της 
υπηρεσίας. 

ε. Φροντίζει για τη διατήρηση σχέσεων καλής επικοινω¬ 
νίας, συνεργασίας και αμοιβαίας κατανόησης μεταξύ του 
προσωπικού, καθώς και για τη διατήρηση της συνοχής 
της Υπηρεσίας. 

στ. Ενεργεί συναντήσεις του προσωπικού, δίδει κατευ¬ 
θύνσεις και οδηγίες αναφορικά με την αποστολή και τη 
δράση της Υπηρεσίας, βεβαιώνεται για το ηθικό του και 
ελέγχει την εμφάνιση και το κανονικό της στολής του. 

ζ. Σε περιπτώσεις σοβαρών αδικημάτων ή συμβάντων 
που ανάγονται στην αρμοδιότητα της Υπηρεσίας επιλαμ¬ 
βάνεται προσωπικά για την αντιμετώπιση της κατάστα¬ 
σης και συντονίζει όλες τις σχετικές με το ζήτημα αυτό 
ενέργειες. 

η. Μελετά την εισερχόμενη αλληλογραφία, επισημαίνει 
τα ιδιαίτερης σημασίας και επείγουσας φύσης έγγραφα, 
σημειώνει σ’αυτά τις τυχόν παρατηρήσεις και οδηγίες 
του προς τα αρμόδια τμήματα ή γραφεία και ελέγχει για 
την έγκαιρη διεκπεραίωσή τους. 

θ. Είναι υπεύθυνος για το περιεχόμενο κάθε εγγράφου 
που φέρει την υπογραφή του, εκτός αν διαπιστώνεται ότι 
δεν τέθηκαν υπόψη του όλα τα απαραίτητα στοιχεία. 

ι. Ελέγχει το προσωπικό της Διεύθυνσης, ασκεί την πει¬ 
θαρχική εξουσία σε περιπτώσεις παραπτωμάτων σύμφω¬ 
να με τις διατάξεις του Ν. 1188/81 όπως ισχύει κάθε φορά 
και εγκρίνει τη χορήγηση των αδειών τους. 

ια. Επιλαμβάνεται με τις αρμόδιες υπηρεσίες του Δή¬ 
μου για την καθαριότητα και την καλή εμφάνιση των χώ¬ 
ρων στέγασης της Διεύθυνσης και προκαλεί τη λήψη των 
αναγκαίων μέτρων συντήρησής τους. 

ιβ. Φροντίζει για τις ενέργειες του οικείου δήμου για τον 
εφοδιασμό της Υπηρεσίας με τον αναγκαίο υλικοτεχνικό 
εξοπλισμό. 

ιγ. Αναφέρει καθημερινά στον οικείο δήμαρχο για την 
κατάσταση που επικρατεί στην περιοχή δικαιοδοσίας της 
Δημοτικής Αστυνομίας. 

ιδ. Συνεργάζεται αρμονικά με τις αρμόδιες κατά περί¬ 
πτωση διοικητικές, δικαστικές και αστυνομικές αρχές για 
την αποτελεσματική εκπλήρωση της αποστολής της Δη¬ 
μοτικής Αστυνομίας.. 

ιε. Ασκεί και κάθε άλλη αρμοδιότητα που προβλέπεται 
από τις ισχύουσες διατάξεις. 

Άρθρο 2 

Αναπλήρωση Προϊσταμένου 
Διεύθυνσης Δημοτικής Αστυνομίας 

Η αναπλήρωση γίνεται με τις ισχύουσες διατάξεις του 
Ν. 1188/81 όπως ισχύει κάθε φορά. 


Άρθρο 3 

Αρμοδιότητες Προϊσταμένων Τμημάτων και Γ ραφείων 
Διεύθυνσης Δημοτικής Αστυνομίας 

Οι Προϊστάμενοι των Τμημάτων της Διεύθυνσης Δημο¬ 
τικής Αστυνομίας, έχουν τις ακόλουθες αρμοδιότητες: 

α. Είναι υπεύθυνοι έναντι του Προϊσταμένου της Διεύ¬ 
θυνσης για την αποτελεσματική εκπλήρωση της αποστο¬ 
λής του Τμήματος που προϊστανται. 

β. Κατευθύνουν, συντονίζουν και ελέγχουν τη δράση 
του προσωπικού του Τμήματός τους και αναφέρουν στον 
Προϊστάμενο της Διεύθυνσης εγγράφως ή προφορικά, 
κάθε πειθαρχικό παράπτωμα που διαπράττεται απ’αυτό. 

γ. Λαμβάνουν γνώση όλης της αλληλογραφίας που 
αφορά το Τμήμα τους και είναι υπεύθυνοι για την ταχεία 
διεκπεραίωσή της. 

δ. Εκτελούν κάθε άλλη αρμοδιότητα που ανατίθεται 
σ’αυτούς σύμφωνα με τις ισχύουσες διατάξεις και εντο¬ 
λές του Προϊστάμενου της Διεύθυνσης. 

Άρθρο 4 

Προσωπικό εσωτερικής υπηρεσίας 
Δ/νσης Δημοτικής Αστυνομίας 

Τα όργανα εσωτερικής υπηρεσίας της Διεύθυνσης Δη¬ 
μοτικής Αστυνομίας είναι τα εξής: 
α. Υπεύθυνος βάρδιας. 

β. Τηλεφωνητής - χειριστής τηλεπικοινωνιακών μέσων, 
γ. Υπεύθυνος για την εξωτερική φύλαξη των κτιρίωντης 
Δημοτικής Αστυνομίας. 

Υπεύθυνος βάρδιας 

Τα καθήκοντα του υπευθύνου βάρδιας ασκούνται από 
το ειδικό ένστολο προσωπικό της κατηγορίας Π.Ε. ή Τ.Ε. 
ή ΔΕ και είναι τα ακόλουθα: 

α. Επιβλέπει για την κανονική εκτέλεση των καθηκόντων 
των άλλων οργάνων εσωτερικής και εξωτερικής υπηρε¬ 
σίας. 

β. Ευθύνεται για την ασφάλεια του οικήματος, φροντίζει 
ώστε τα γραφεία να είναι ασφαλισμένα κατά τις μη εργά¬ 
σιμες ώρες και τα κλειδιά τους τοποθετημένα σε προκα¬ 
θορισμένη θέση. 

γ. Επιβλέπει γενικά την τάξη στους χώρους του οικήμα¬ 
τος καθοδηγώντας για το σκοπό αυτό και τα λοιπά όργα¬ 
να εσωτερικής υπηρεσίας. 

δ. Φροντίζει για την κανονική λειτουργία των εγκατα¬ 
στάσεων του οικήματος,. 

ε. Ενημερώνει τον Προϊστάμενο της Διεύθυνσης για κά¬ 
θε σπουδαίο γεγονός ή πληροφορία που ενδιαφέρει την 
Υπηρεσία του και ενημερώνει τις αρμόδιες αστυνομικές 
και άλλες αρχές, όταν αυτό προβλέπεται από τις ισχύου- 
σες διατάξεις και διαταγές. 

στ. Φροντίζει για την ακριβή εκπλήρωση των καθηκό¬ 
ντων που του ανατίθενται σύμφωνα με τις ισχύουσες δια¬ 
τάξεις και τις ειδικές εντολές των προϊσταμένων του. 

ζ. Ενημερώνει αρμοδίως για τα συμβάντα καθώς και για 
κάθε παράλειψη ή παράπτωμα που διαπράχθηκε από υφι¬ 
στάμενό του, κατά τη διάρκεια της υπηρεσίας του. 

η. Καταχωρεί στα υπηρεσιακά βιβλία τις αναγκαίες εγ¬ 
γραφές, σύμφωνα μετά ισχύοντα. 

θ. Αναπτύσσει κάθε αναγκαία πρωτοβουλία για τη δια¬ 
σφάλιση της τάξης κατά το χρόνο της υπηρεσίας του. 

ι. Δέχεται προσωπικά τους πολίτες που προσέρχο¬ 
νται στην Υπηρεσία του για την επίλυση των αιτημάτων 
τους. 

κ. Τέλος, κατά τη διάρκεια της υπηρεσίας του δεν απο¬ 
μακρύνεται από αυτή. 

Τηλεφωνητής - χειριστής τηλεπικοινωνιακών μέσων 

Τηλεφωνητής - χειριστής τηλεπικοινωνιακών μέσων 
ορίζεται ειδικό ένστολο προσωπικό της Δημοτικής Αστυ¬ 
νομίας του οποίου τα καθήκοντα και ο τρόπος εκτέλεσης 
αυτών καθορίζονται με εντολή του προϊσταμένου της Δι¬ 
εύθυνσης. 

Φύλακας κτιρίου 

Υπεύθυνος για την εξωτερική φύλαξη του κτιρίου ορί¬ 
ζεται ειδικό ένστολο προσωπικό της Δημοτικής Αστυνο¬ 
μίας του οποίου τα καθήκοντα καθορίζονται με απόφαση 
του Προϊσταμένου της Διεύθυνσης. 

Άρθρο 5 

Προσωπικό Εξωτερικής Υπηρεσίας 
της Δ/νσης Δημοτικής Αστυνομίας 

Το προσωπικό εξωτερικής Υπηρεσίας της Δ/νσης Δη¬ 
μοτικής Αστυνομίας, ορίζεται από τους κλάδους ΠΕ23, 
ΤΕ23 καιΔΕ23 Ειδικό ένστολο προσωπικό. Το προσωπικό 
αυτό κατά την εκτέλεση των καθηκόντων του έχει ως απο¬ 
στολή την επαγρύπνηση για κάθε θέμα που σύμφωνα με 
τις ισχύουσες διατάξεις ανάγεται στα καθήκοντα αρμο- 
διότητάςτου. Είναι το κυριότερο όργανο με το οποίο η Δι¬ 
εύθυνση ενημερώνεται για τα αντικείμενα της αρμοδιότη- 
τάςτης. Ειδικότερα: 

α. Βεβαιώνει παραβάσεις επί αδικημάτων που ανάγο¬ 
νται στην αρμοδιότητα της Δημοτικής Αστυνομίας κατ’ 
εφαρμογή των διατάξεων του Π.Δ. 23/2002. Προς τούτο 
εφοδιάζεται μετά απαιτούμενα έντυπα. 

β. Απομακρύνει οτιδήποτε μπορεί να αποτελέσει αιτία 
δυστυχήματος ή αν αυτό δεν είναι δυνατόν, αναφέρει 
στην Υπηρεσία του για να ειδοποιηθεί η αρμόδια για το έρ¬ 
γο αυτό υπηρεσία. 

γ. Σε περίπτωση δυστυχήματος μεριμνά για την παροχή 
των πρώτων βοηθειών στους παθόντες και για τη μετα¬ 
φορά τους στο πλησιέστερο νοσηλευτικό ίδρυμα. 

δ. Δίνει με προθυμία, ευγένεια και συντομία, μέσα στα 
πλαίσια της αρμοδιότητάς του ή των κανόνων καλής συ¬ 
μπεριφοράς, πληροφορίες που του ζητούνται. 

ε. Επιβλέπει τους δρόμους, πλατείες, δημόσιους κή¬ 
πους, και εγκαταστάσεις γενικού ενδιαφέροντος. Αν, ένε¬ 
κα βλάβης, υπάρχει κίνδυνος δυστυχήματος, μεριμνά για 
την ειδοποίηση της αρμοδίας Υπηρεσίας για να επιληφθεί 
και ταυτόχρονα ενεργεί ό,τι επιβάλλεται για την αποφυγή 
του απειλούμενου δυστυχήματος. 

στ. Απαγορεύεται στο ως άνω προσωπικό κατά την 
εκτέλεση εξωτερικής υπηρεσίας: 

1. Να συνομιλεί με οποιονδήποτε αν δεν υπάρχει υπη¬ 
ρεσιακή ανάγκη. 

2. Να κρατεί στα χέρια του κάθε αντικείμενο άσχετο με 
την υπηρεσία που εκτελεί. 

3. Να εισέρχεται, χωρίς ιδιαίτερο υπηρεσιακό λόγο, σε 
κατοικίες, λέσχες, καφενεία και λοιπά κέντρα ή καταστή¬ 
ματα. 

4. Να απομακρύνεται από την περιφέρειά του εκτός από 
τις περιπτώσεις: 

(ί) Ασθένειάς του, οπότε αναφέρει σχετικά στον προϊ¬ 
στάμενό του. 

(ϋ) Εκτέλεσης ειδικής εντολής των αρμοδίων προϊστα¬ 
μένων του, στην οποία καθορίζεται και η διάρκεια της 
απομάκρυνσης. 


Άρθρο 6 

Τρόποι εκτέλεσης υπηρεσίας 

Η εκπλήρωση της αποστολής της Διεύθυνσης Δημοτι¬ 
κής Αστυνομίας σε ό,τι αφορά την αστυνόμευση της πε¬ 
ριοχής δικαιοδοσίας της, συντελείται με πεζή και επο¬ 
χούμενη περιπολία από ειδικό ένστολο προσωπικό. Ο 
αριθμός του προσωπικού και οι τομείς επιτήρησης καθο¬ 
ρίζονται ανάλογα με το διαθέσιμο προσωπικό της Υπη¬ 
ρεσίας, την έκταση της προς επιτήρηση περιοχής και τη 
σπουδαιότητα που εμφανίζει στους τομείς ευθύνης της. 
Ειδικότερα, το ως άνω προσωπικό κατά το χρόνο άσκη¬ 
σης των καθηκόντωντου εφαρμόζει τις διατάξεις του άρ¬ 
θρου 15 του Π.Δ. 23/2002 (Α'-19) 

Άρθρο 7 

Κανόνες συμπεριφοράς - Υποχρεώσεις 

Το προσωπικό της Δημοτικής Αστυνομίας, κατά την 
εκτέλεση των καθηκόντωντου υποχρεούται όπως: 

α. Ενεργεί με σύνεση, αυτοκυριαρχία, σταθερότητα, 
αποφασιστικότητα, αμεροληψία, αντικειμενικότητα και 
αξιοπρέπεια. 

β. Σέβεται και προστατεύει τα κατοχυρωμένα δικαιώμα¬ 
τα των πολιτών και κάθε ατόμου που βρίσκεται στην Ελ¬ 
ληνική Επικράτεια. 

γ. Χρησιμοποιεί τα κατά το δυνατόν ηπιότερα μέσα, 
αποφεύγοντας κάθε περιττή τραχύτητα, ενόχληση ή αδι¬ 
καιολόγητη ενέργεια. 

δ. Συμπεριφέρεται με λεπτότητα και ευγένεια, επιδει¬ 
κνύοντας ζήλο και προθυμία για την εκπλήρωση των κα¬ 
θηκόντων του και παράλληλα με πνεύμα μετριοπάθειας, 
έχοντας πάντοτε, ως γνώμονα των ενεργειών του, την 
εξασφάλιση της δημόσιας τάξης, την εξυπηρέτηση του 
δημόσιου συμφέροντος και τη διαφύλαξη των νομίμων 
συμφερόντων των πολιτών, εφαρμόζοντας τις ισχύουσες 
διατάξεις που ανάγονται στην αρμοδιότητα της Υπηρε¬ 
σίας του. 

ε. Εκτελεί πιστά τις εντολές των προϊσταμένων του, που 
δίδονται κατά τους νομίμους τύπους, ευθυνόμενο για τη 
μη ή πλημελλή εκτέλεσή τους. 

στ. Τηρεί τους νόμους του Κράτους και με την εν γένει 
συμπεριφορά, εμφάνιση και διαγωγή του, παρέχει τον 
εαυτόν του υπόδειγμα καλού πολίτη. 

ζ. Αναφέρει αρμοδίως κάθε γεγονός ή περιστατικό το 
οποίο ανάγεται στις αρμοδιότητες της Υπηρεσίας του, 
που αντιλαμβάνεται ή πληροφορείται με οποιοδήποτε 
τρόπο. 

η. Τηρεί απόλυτη εχεμύθεια για απόρρητα γεγονότα ή 
πληροφορίες, καθώς και για γεγονότα ή πληροφορίες 
που έλαβε γνώση κατά την εκτέλεση των καθηκόντωντου 
ή λόγω της ιδιότητάς του, είτε αυτές αφορούν σε υπηρε¬ 
σιακά ζητήματα, είτε σε ατομικές υποθέσεις ιδιωτών, 
εκτός αν διάταξη νόμου επιβάλλει το αντίθετο. 

θ. Συνεργάζεται αρμονικά με τους συναδέλφους του 
και παρέχει τη συνδρομή του, οσάκις αυτή κρίνεται ανα¬ 
γκαία. 

ι. Ενημερώνει τους αρμοδίους της Υπηρεσίας του για 
τοντόποκαιτοντρόπο ανεύρεσης του σε περίπτωση ανά¬ 
γκης, όταν απομακρύνεται από την έδρα της Υπηρεσίας 
του. 

ια. Σπεύδει στην Υπηρεσία του, όταν αντιληφθεί ότι 
υπάρχουν έκτακτα γεγονότα ή άλλα περιστατικά που επι¬ 
βάλλουν την παρουσία του. 

ιβ. Συμμετέχει στις πραγματοποιούμενες κατά την κρί¬ 
ση του Προϊσταμένου της Υπηρεσίας συναντήσεις του 
προσωπικού. 

Άρθρο 8 

Χρόνος Εργασίας Προσωπικού Δημοτικής Αστυνομίας 

1. Ο χρόνος εργασίας του προσωπικού της Δημοτικής 
Αστυνομίας είναι αυτός που ισχύει για τις λοιπές Δημοτι¬ 
κές Υπηρεσίες. 

2. Κατά τα λοιπά εφαρμογή έχει και το άρθρο 89 του Ν. 
1188/81, όπως ισχύει κάθε φορά. 

Άρθρο 9 

ΑΔΕΙΕΣ ΠΡΟΣΩΠΙΚΟΥ ΔΗΜΟΤΙΚΗΣ ΑΣΤΥΝΟΜΙΑΣ 

Οι διατάξεις που ισχύουν για τους λοιπούς υπαλλήλους 
των Ο.Τ.Α ισχύουν και για το προσωπικό της Δημοτικής 
Αστυνομίας. 

Άρθρο 10 

Οι αρμοδιότητες της Δημοτικής Αστυνομίας εξαντλού¬ 
νται στο πλαίσιο των ειδικών προβλέψεων του Π.Δ. 23/ 
2002 (ΦΕΚ. Α 19). Σε κάθε άλλη περίπτωση το προσωπικό 
της Ελληνικής Αστυνομίας παρέχει συνδρομή σε όσες πε¬ 
ριπτώσεις τούτο είναι αναγκαίο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2004 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 

-♦- 

Αριθ. 6426 (2) 

Τροποποίηση της σύνθεσης του Εθνικού Συμβουλίου Χω¬ 
ροταξικού Σχεδιασμού και Αειφόρου Ανάπτυξης 
(Ε.Σ.Χ.Σ.Α.Α.). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 4 του Ν. 
2742/1999 «Χωροταξικός σχεδιασμός και αειφόρος ανά¬ 
πτυξη και άλλες διατάξεις» (Α 207). 

2. Τις διατάξεις του άρθρου 29Α Ν. 1558/1985 «Κυβέρ¬ 
νηση και Κυβερνητικά Όργανα» (Α 187), όπως αυτό προ¬ 
στέθηκε με το άρθρο 27 του Ν. 2081/92 (Α 154) και αντι- 
καταστάθηκε μετηνπαρ. 2ατου άρθρου 1 του Ν. 2469/97 
(Α 38). 

3. Την 16960/26.8.2002 απόφαση της Υπουργού 
ΠΕ.ΧΩ.Δ.Ε. «Συγκρότηση του Εθνικού Συμβουλίου Σχε- 
διασμού και Αειφόρου Ανάπτυξης» (Β 1280) όπως τροπο¬ 
ποιήθηκε με την 25840/2.12.2002 απόφασή της. 

4. Την 15147/2262/28.6.01 απόφαση του Υπουργού 
ΠΕ.ΧΩ.Δ.Ε. «Κανονισμός λειτουργίας του Εθνικού Συμ¬ 
βουλίου Σχεδιασμού και Αειφόρου Ανάπτυξης». 

5. Το 98/6.2.2004 έγγραφο της Ένωσης Νομαρχιακών 
Αυτοδιοικήσεων Ελλάδος (Ε.Ν.Α.Ε.), με το οποίο ζητείται 
η αντικατάσταση του εκπροσώπου της στο Ε.Σ.Χ.Σ.Α.Α. 
Κων/νου Παπαδόπουλου καθώς και των αναπληρωτών 
του Δημήτριου Σαραβάκου και Ευριπίδη Κουκιαδάκη από 
την Σταυρούλα Δήμου μέλος του Δ.Σ. της Ε.Ν.Α.Ε. και 
Νομαρχιακό Σύμβουλο Δυτικής Αττικής και τον Γεώργιο 
Χρονόπουλο, μέλος της ΕΈ. της Ε.Ν.Α.Ε. και Νομαρχιακό 
Σύμβουλο Μεσσηνίας αντίστοιχα. 


6. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Αντικαθίσταται ο εκπρόσωπος της Ένωσης Νομαρ¬ 
χιακών Αυτοδιοικήσεων Ελλάδος, στο Ε.Σ.Χ.Σ.Α.Α. 
Κων/νος Παπαδόπουλος καθώς και οι αναπληρωτές του 
Δημήτριος Σαραβάκος και Ευριπίδης Κουκιαδάκης από 
την Σταυρούλα Δήμου μέλος του Δ.Σ. της ΕΝΑΕ και Νο¬ 
μαρχιακό Σύμβουλο Δυτικής Αττικής και τον Γεώργιο 
Χρονόπουλο μέλος της ΕΈ. της Ε.Ν.Α.Ε. και Νομαρχιακό 
Σύμβουλο Μεσσηνίας αντίστοιχα, για το υπόλοιπο της θη¬ 
τείας των απερχομένων μελών στο Συμβούλιο. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2004 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 3342/02/2004 (3) 

Καθορισμός προσόντων Κυβερνήτη Επαγγελματικού 
Πλοίου Αναψυχής. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 5 παρ. 3(α) του Ν. 2743/99 
«Πλοία αναψυχής και άλλες διατάξεις» (ΦΕΚ Α' 211). 

β) Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚΑ' 137), όπως αυ¬ 
τό προστέθηκε με άρθρο 27 του Ν. 2081/1992 « Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και 
λοιπών επαγγελματιών και άλλες διατάξεις» (ΦΕΚ 154 Α) 
καιαντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚΑ' 38). 

γ) Την2685/27.10.2003 γνώμη Ναυτικού Επιμελητηρίου 
Ελλάδος. 

δ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε τα προσόντα του Κυβερνήτη επαγγελ¬ 
ματικού πλοίου αναψυχής (ιστιοφόρου ή μηχανοκίνητου) 
όταν σύμφωνα με τις διατάξειςτηςπαραγρ.2του άρθρου 
5του Ν. 2743/99 (ΦΕΚ211 Α), όπως αντικαταστάθηκε από 
τις διατάξεις της παραγρ. 14(α) του άρθρου 40 του Ν. 
3182/2003 (ΦΕΚ 220 Α), εκναυλώνονται χωρίς να υπηρε¬ 
τεί σ'αυτό Πλοίαρχος και πλήρωμα ως ακολούθως: 

Α) Ο Κυβερνήτης ιστιοφόρου επαγγελματικού πλοίου 
αναψυχής είναι κάτοχος: 

α) Πτυχίου Κυβερνήτη Εμπορικού Ναυτικού (Ε.Ν.) Γ 
τουλάχιστον Τάξης ή 

β) Πτυχίου Κυβερνήτη «τουριστικών θαλαμηγών του 
Π.Δ. 264/77 (ΦΕΚ Α 39) όπως τροποποιήθηκε με το Π.Δ. 
54/96 (ΦΕΚ Α 47) ή του Π.Δ. 243/98 (ΦΕΚ Α 181) ή 
γ) Πτυχίου Κυβερνήτη ρυμουλκών ή 
δ) Άδειας διακυβέρνησης ιστιοφόρου ιδιωτικού πλοίου 
αναψυχής, που προβλέπεται με απόφαση του Υπουργού 

Εμπορικής Ναυτιλίας, που εκδίδεται κατ’ εξουσιοδότηση 
της παραγ. 2 του άρθρου 11 του Ν. 1940/91 (ΦΕΚ Α 40), 
όπως τροποποιήθηκε με την παραγρ. 6 του άρθρου 9 του 
Ν. 2743/99 ή 

ε) Αποδεικτικού παρακολούθησης, μαθημάτων του 
σχολείου Κυβερνητών σκαφών αναψυχής που είχε λει¬ 
τουργήσει κατά το παρελθόν στο ΥΕΝ ή 
στ) Βεβαίωσης της σχολής Ναυτικών Δοκίμων περί επι¬ 
τυχούς αποφοίτησης από τον πρακτικό και θεωρητικό κύ¬ 
κλο εκπαίδευσης στην ιστιοπλοΐα ή 
ζ)Άδειας Γ τουλάχιστον κατηγορίας προπονητή-ιστιο- 
πλοϊας της Γ ενικής Γ ραμματείας Αθλητισμού ή 
η) Πτυχίου του Τμήματος Επιστήμης Φυσικής Αγωγής 
και Αθλητισμού (ΤΕΦΑΑ) με ειδικότητα ιστιοπλοΐας ή 
θ) Πτυχίου, διπλώματος ή άλλου αποδεικτικού επιτυ¬ 
χούς αποφοίτησης από Σχολή Ιστιοπλοΐας Ναυτικών Ομί¬ 
λων ή Ναυταθλητικών Σωματείων ή Συλλόγων που έχουν 
αναγνωρισθεί από τη Γενική Γραμματεία Αθλητισμού ή 
ιδιωτικών σχολών ιστιοπλοΐας που λειτουργούν με άδεια 
του Νομάρχη, σύμφωνα με την ισχύουσα νομοθεσία, από 
το οποίο αποδεικνύεται η ικανότητα διακυβέρνησης 
ιστιοφόρου σκάφους ανοικτής θαλάσσης ή 
ι) Βεβαίωσης της Ελληνικής Ιστιοπλοϊκής Ομοσπον¬ 
δίας, θεωρημένης απάτη Γενική Γραμματεία Αθλητισμού 
σύμφωνα με την οποία έχει λάβει μέρος ως Κυβερνήτης 
σε σκάφη ολικού μήκους άνω των επτά (7) μέτρων σε 
αγώνες του επίσημου προγράμματος της Ελληνικής 
Ιστιοπλοϊκής Ομοσπονδίας συνολικής διαδρομής δύο 
τουλάχιστον χιλιάδων (2000) ναυτικών μιλιών. 

Β) Ο Κυβερνήτης Μηχανοκίνητου επαγγελματικού 
πλοίου αναψυχής είναι κάτοχος: 
α) Πτυχίου Κυβερνήτη Γ τουλάχιστον τάξης Ε.Ν. ή 
β) Πτυχίου Κυβερνήτη τουριστικών θαλαμηγών του 
Π.Δ. 264/77 (ΦΕΚ Α 90), όπως τροποποιήθηκε με το Π.Δ. 
54/96 (ΦΕΚ Α 47) ή του Π.Δ. 243/98 (ΦΕΚΑ 181) ή 
γ) Πτυχίου Κυβερνήτη Ρυμουλκών ή 
δ) Άδειας διακυβέρνησης μηχανοκίνητου ιδιωτικού πλοί¬ 
ου αναψυχής που προβλέπεται με απόφαση του Υπουργού 
Εμπορικής Ναυτιλίας που εκδίδεται κατεξουσιοδότηση της 
παραγρ. 2 του άρθρου 11 του Ν. 1940/91, όπως τροποποι¬ 
ήθηκε με την παραγρ. 6 του άρθρου 9 του Ν. 2743/99, ή 
ε) Άδειας χειριστή ταχυπλόου σκάφους που εκδίδεται 
από τις Λιμενικές Αρχές της χώρας ή αντίστοιχης άδειας 
που έχει εκδοθεί ή αναγνωρισθεί από χώρα μέλος της Ευ¬ 
ρωπαϊκής Ένωσης (Ε.Ε.) και Ευρωπαϊκής Ζώνης Ελευθέ¬ 
ρων Συναλλαγών (ΕΖΕΣ) πλην Ελβετίας. 

2. Εναλλακτικά των περιπτώσεων (Α) ή (Β) της προη¬ 
γούμενης παραγράφου 1, η ναυτική ικανότητα και εμπει¬ 
ρία Κυβερνήτη επαγγελματικού πλοίου αναψυχής απο- 
δεικνύεται από αντίστοιχο πιστοποιητικό που έχει εκδοθεί 
ή αναγνωρισθεί επίσημα από Κρατική Αρχή ξένου κρά¬ 
τους ή από ναυτικό ή ιστιοπλοϊκό όμιλο ή από ιστιοπλοϊκή 
σχολή του εξωτερικού. 

Αν το πιστοποιητικό αυτό δεν έχει εκδοθεί από χώρα 
κράτος μέλος της Ε.Ε. θα πρέπει να συνοδεύεται από με¬ 
τάφραση στην Ελληνική ή Αγγλική. 

Για την απόδειξη της εγκυρότητας των πιο πάνω αναφε- 
ρομένων πιστοποιητικών και τυχόν μεταφράσεώντους κα¬ 
θώς και της ικανότητας διακυβέρνησης του πλοίου κατατί¬ 
θεται από τον αναλαμβάνοντα χρέη Κυβερνήτου και Υπεύ¬ 
θυνη Δήλωση του αρθρ.8του Ν. 1599/86 (ΦΕΚΑ'75) όποτε 
αυτή κρίνεται αναγκαία από την αρμόδια Λιμενική Αρχή. 


3. Δεν επιτρέπεται η διακυβέρνηση επαγγελματικού 
πλοίου αναψυχής του οποίου τα χαρακτηριστικά (είδος, 
μεταφορική ικανότητα κ.λπ.) δεν καλύπτονται από τυχόν 
περιορισμούς των αδειών, πτυχίων ή πιστοποιητικών που 
αναφέρονταιστιςπαρ. 1(Α) (4), 1 (Β)(4) και 2. 

4. Η 3342/06/2000/8.2.2000 απόφαση Υπουργού Εμπο¬ 
ρικής Ναυτιλίας (ΦΕΚ Β 237) καταργείται. 

5. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιανουάριου 2004 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 
-♦- 

Αριθ. 3342/06/2004 (4) 

Καθορισμός της διαδικασίας και των δικαιολογητικών 
που προσκομίζουν οι εταιρείες στο μητρώο για κατα- 
χώρηση σχετικώς με την απόκτηση ή μεταβίβαση της 
κυριότητας, την ανάληψη ή την παύση εκμετάλλευσης 
ή διαχείρισης πλοίων αναψυχής που χαρακτηρίζονται 
επαγγελματικά, καθώς και κάθε άλλης λεπτομέρειας 
που αφορά αυτοδίκαιη λύση της Ναυτιλιακής Εταιρεί¬ 
ας Πλοίων Αναψυχής. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 27 του Ν. 3182/ 
2003 «Ναυτιλιακή Εταιρεία Πλοίων Αναψυχής και άλλες 
διατάξεις»(ΦΕΚ Α' 220). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη, εις βάρος του Κρατικού 
Προϋπολογισμού, αποφασίζουμε: 

1. Καθορίζουμε τη διαδικασία καιταδικαιολογητικά που 
έχουν υποχρέωση να προσκομίζουν οι εταιρείες στο μη¬ 
τρώο ΝΕΠΑγια καταχώρηση, το αργότερο εντόςτηςπρο- 
θεσμίας που αναφέρεται στις διατάξεις του άρθρου 27 
παρ. 1 περιπτ. (ε) και (στ) του Ν. 3182/03 ως ακολούθως: 

Ο νόμιμος εκπρόσωπος της εταιρείας που έχει ορισθεί 
σύμφωναμετιςδιατάξειςτηςπαρ.1 του άρθρου 15του Ν. 
3182/2003 υποβάλλει για σημείωση στο μητρώο και κα¬ 
ταχώρηση στον οικείο φάκελλο της εταιρείας αίτηση θε¬ 
ωρημένη για το γνήσιο της υπογραφής, από δημόσια αρ¬ 
χή και δικαιολογητικά κατά περίπτωση ως ακολούθως: 

Α) Γ ια την απόκτηση κυριότητας επαγγελματικού πλοί¬ 
ου αναψυχής από τη ΝΕΠΑ, ακριβές φωτ/φο της άδειας 
επαγγελματικού πλοίου αναψυχής. 

Β) Γιατη μεταβίβαση κυριότητας επαγγελματικού πλοί¬ 
ου αναψυχής που ανήκει σε ΝΕΠΑ, σχετικό πιστοποιητικό 
μεταβίβασης κυριότητας του πλοίου αναψυχής που έχει 
εκδοθεί από τα ελληνικά νηολόγια από το οποίο προκύ¬ 
πτει ότι η εταιρεία έχει μεταβιβάσει την κυριότητα του εν 
λόγω επαγγελματικού πλοίου αναψυχής. 

Γ) Γ ια την ανάληψη εκμετάλλευσης, διαχείρισης πλοίου 
αναψυχής απότη ΝΕΠΑ, ακριβές φωτοαντίγραφο του εγ¬ 
γράφου Εθνικότητας του επαγγελματικού πλοίου αναψυ¬ 
χής στο οποίο να έχει καταχωρηθεί η ανάληψη εκμετάλ¬ 
λευσης ή διαχείρισης από τη ΝΕΠΑ. 

Δ) Για την παύση εκμετάλλευσης - διαχείρισης επαγ¬ 
γελματικών πλοίων αναψυχής από τη ΝΕΠΑ, ακριβές φω- 

τοαντίγραφοτου εγγράφου Εθνικότητας του επαγγελμα¬ 
τικού πλοίου αναψυχής στο οποίο να έχει καταχωρηθεί η 
παύση της εκμετάλλευσης - διαχείρισης από τη ΝΕΠΑ. 

2. Η αρμόδια Υπηρεσία έκδοσης επαγγελματικών αδει¬ 
ών σύμφωνα με τις διατάξεις του Ν. 2743/99 (ΥΕΝ/ΔΘΣ 
4ο) κοινοποιεί στην Υπηρεσία που τηρείτο μητρώο οποι¬ 
αδήποτε μεταβολή έχει επέλθει στην επαγγελματική 
άδεια σχετικά με την αλλαγή κυριότητας ή εφοπλισμού, 
ονόματος ή νηολογίου του πλοίου αναψυχής καθώς καιτο 
χρόνοπαύσης ισχύος της άδειαςτου επαγγελματικού αυ¬ 
τού πλοίου το οποίο αναφέρεται σε ΝΕΠΑ, προκειμένου 
να γίνει καταχώρηση στο φάκελλο της εταιρείας και ση¬ 
μείωση στην μερίδα της, σύμφωνα με τα οριζόμενα στο 
άρθρο 27 και 32 του Ν. 3182/2003. 

3. Με την παρέλευση των χρονικών διαστημάτων των 
παρ. (ε) και (στ) του άρθρου 27 από την αρμόδια τήρησης 
του Μητρώου εκδίδεται σχετική διοικητική πράξη η οποία 
κοινοποιείται με έγγραφο στις αρμόδιες ΔΟΥ, στο ΔΘΣ 4ο 
και στην αρμόδια Υπηρεσία νηολογίων και σημειώνεται 
εγγραφή για την ακριβή ημερομηνία λύσης της ΝΕΠΑ, 
στο μητρώο. 

4. Η ισχύς της παρούσας αρχίζει από την δημοσίευσή 
της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιανουάριου 2004 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 
-♦- 

Αριθ. 3342/03/2004 (5) 

Καθορισμός διαδικασίας και τρόπου πιστοποίησης των 
ημερών ναύλωσης που πραγματοποιούν επαγγελμα¬ 
τικά πλοία αναψυχής έξω από την Ελληνική επικρά¬ 
τεια. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 3 παραγρ. 7 (α) και (β) του 
Ν. 2743/99 «Πλοία αναψυχής και άλλες διατάξεις» (ΦΕΚ Α' 
211) όπως αντικαταστάθηκαν από τις διατάξεις του άρ¬ 
θρου 40 παραγρ. 12 του Ν. 3182/2003 «Ναυτιλιακή Εται¬ 
ρεία Πλοίων Αναψυχής και άλλες διατάξεις» (ΦΕΚ Α' 220). 

β) Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚΑ'137),όπως αυ¬ 
τό προστέθηκε με άρθρο 27 του Ν. 2081/1992 « Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και 
λοιπών επαγγελματιών και άλλες διατάξεις» (ΦΕΚ 154 Α) 
καιαντικαταστάθηκε μετο άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ Α' 38). 

γ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Ημέρες ναύλωσης που πραγματοποιούνται έξω από 
την Ελληνική Επικράτεια από επαγγελματικά πλοία ανα¬ 
ψυχής που εκναυλώνονται με ή χωρίς Πλοίαρχο και Πλή¬ 
ρωμα υπολογίζονται για τη συμπλήρωση του κατωτάτου 
ορίου ημερών ναύλωσης ανά πενταετία κατά τις διατά¬ 


ξεις της παρ. 12 (α) του Άρθρου 40 του Ν. 3182/03 (ΦΕΚΑ 
220) ως ακολούθως: 

Α) Χωρίς πλοίαρχο και πλήρωμα: 

(ί) Αν το σύνολο των ημερών ναύλωσης αφορά το ίδιο 
ναυλοσύμφωνο και η επιβίβαση και οριστική αποβίβαση 
των επιβατών πραγματοποιήθηκαν μέσα στην Ελληνική 
Επικράτεια. Στην περίπτωση αυτή εκτός από την εγγραφή 
των στοιχείων του ναυλοσυμφώνου στο «Ειδικό έντυπο 
πληροφοριακών στοιχείων επαγγελματικών πλοίων ανα¬ 
ψυχής» από την Λιμενική Αρχή επιβίβασης, απαιτείται και 
την εγγραφή της οικείας Λιμενικής Αρχής στη στήλη πα¬ 
ρατηρήσεων του ίδιου εντύπου για την οριστική αποβίβα¬ 
ση και για τις ημέρες ναύλωσης που έγιναν στο εξωτερι¬ 
κό. 

(ϋ) Ειδικώς για τα επαγγελματικά πλοία αναψυχής των 
Ναυτιλιακών Εταιρειών Πλοίων Αναψυχής (Ν.Ε.Π.Α.), οι 
ημέρες ναύλωσης έξω από την Ελληνική Επικράτεια υπο¬ 
λογίζονται για την συμπλήρωση του κατωτάτου αυτού 
ορίου, εφόσον συντρέχουν οι ακόλουθες προϋποθέσεις: 

α) Οι προς υπολογισμό ημέρες προκύπτουν από ναυλο¬ 
σύμφωνα και τα αποδεικτικά καταβολής τελών (λιμενικών 
κ.λ.π.) στους λιμένες που προσήγγισετο πλοίο, και 
β) Επιδεικνύονται τα πρωτότυπα των ανωτέρω δικαιο- 
λογητικών σε Λιμενική Αρχή Εσωτερικού με τον κατάπλου 
του πλοίου προς έλεγχο και καταχώρηση στο «Ειδικό 
έντυπο πληροφοριακών στοιχείων επαγγελματικού πλοί¬ 
ου αναψυχής» προ της καταληκτικής ημερομηνίας θεώ- 
ρησηςτης άδειαςτου επαγγελματικού πλοίου αναψυχής. 

Σε περίπτωση που ο κατάπλους του πλοίου σε ελληνικό 
λιμένα δεν είναι εφικτός μέχρι την καταληκτική αυτή ημε¬ 
ρομηνία, η προσκόμιση, ο έλεγχος και η καταχώρηση 
μπορεί να γίνει σε Ελληνική Προξενική Αρχή εξωτερικού 
υπό τον όρο ότι με μέριμνα του εκπροσώπου της Ν. Ε.Π.Α. 
εκδίδεται και βεβαίωση της Προξενικής αυτής Αρχής για 
το γεγονός ότι το πλοίο ευρίσκεται στη χώρα που αυτή 
εδρεύει ή στην περιοχή δικαιοδοσίας της και για τα προ- 
σκομισθέντα στοιχεία που λήφθηκαν υπόψη στην πράξη 
της καταχώρησης των ημερών ναύλωσης. 

(ιϋ) Όλα τα δικαιολογητικά που αναφέρονται στο ανω¬ 
τέρω εδάφιο Α (ϋ) (ναυλοσύμφωνα, αποδεικτικά στοιχεία, 
βεβαιώσεις αν συντρέχει περίπτωση) προσκομίζονται μα¬ 
ζί με το «Ειδικό έντυπο πληροφοριακών στοιχείων επαγ¬ 
γελματικού πλοίου αναψυχής» κατά τη θεώρηση της άδει¬ 
ας του πλοίου σε επικυρωμένα αντίγραφα προς καταχώ¬ 
ρηση στον ατομικό φάκελο του πλοίου. 

Β) Με πλοίαρχο και πλήρωμα: 

Οι ημέρες ναύλωσης έξω από την Ελληνική Επικράτεια 
υπολογίζονται για την συμπλήρωση του κατώτατου ορίου 
ημερών ναύλωσης υπό τις ίδιες προϋποθέσεις ως και στα 
επαγγελματικά πλοία των Ν.Ε.Π.Α. (ανεξάρτητα αν το 
πλοίο ανήκει ή όχι σε Ν.Ε.Π.Α.), με τη διαφοροποίηση ότι 
στις Λιμενικές Αρχές κατάπλου του εσωτερικού ή στις Ελ¬ 
ληνικές Προξενικές Αρχές καθώς και κατά τη διαδικασία 
θεώρησης της άδειας, αντί αποδεικτικών καταβολής τε¬ 
λών (λιμενικών κ.λ.π.) υποβάλλονται: 

α) Φωτοαντίγραφα σελίδωντου Ημερολογίου του πλοί¬ 
ου που αντιστοιχούν σε εγγραφές που πραγματοποιήθη¬ 
καν κατά το χρονικό διάστη μα της ναύλωσης έξω από την 
Ελληνική Επικράτεια, και 

β) Επικυρωμένα φωτοαντίγραφα αντίστοιχων σελίδων 
ναυτολογίου. 

2. Η 3342/19/2000/6.5.2000 απόφαση Υπουργού Εμπο¬ 
ρικής Ναυτιλίας παύει να ισχύει. 

3. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιανουάριου 2004 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 
-♦- 

Αριθ. 3342/01/2004 (6) 

Καθορισμός τρόπου υπολογισμού της ημερομηνίας 
έναρξης της παύσης ισχύος της άδειας επαγγελματι¬ 
κού πλοίου αναψυχής. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις της περιπ. β της παρ. 5 του Άρθρου 2 
του Ν. 2743/99 «Πλοία αναψυχής και άλλες διατάξεις» 
(ΦΕΚΑ'211) όπως αντικαταστάθηκε από τις διατάξεις της 
παρ. 8του άρθρου 40του Ν. 3182/2003 «Ναυτιλιακή Εται¬ 
ρεία Πλοίων Αναψυχής και άλλες διατάξεις» (ΦΕΚΆ220). 

β) Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚΆ137), όπως αυ¬ 
τό προστέθηκε με άρθρο 27 του Ν. 2081/1992 « Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και 
λοιπών επαγγελματιών και άλλες διατάξεις» (ΦΕΚ 154 Α) 
και αντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ Α' 38). 

γ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Καθορίζουμε τον τρόπο υπολογισμού της ημερομηνίας 
έναρξης της παύσης ισχύος της άδειας του επαγγελματι¬ 
κού πλοίου αναψυχής λόγω μη εκπλήρωσης του κατωτά- 
του υποχρεωτικού ορίου ημερών ναύλωσης ως ακολού¬ 
θως: 

1. Οι ημέρες ναύλωσης του πλοίου την πενταετία, όπως 
αυτές αποδεικνύονται από τις εγγραφές της αρμόδιας Λι¬ 
μενικής Αρχής που διενεργεί τον έλεγχο των ναυλοσυμ¬ 
φώνων στο Ειδικό Έντυπο Πληροφοριακών Στοιχείων 
Επαγγελματικού Πλοίου Αναψυχής (ΕΕΠΣΕΠΑ) το οποίο 
προσκομίζει στην αρμόδια Υπηρεσία του ΥΕΝ ο ενδιαφε¬ 
ρόμενος, αθροίζονται προκειμένου να ληφθούν υπόψη 
για τον καθορισμό της ημερομηνίας παύσης ισχύος της 
άδειας του πλοίου. 

Στο σύνολο αυτό προσμετράται τυχόν πλεόνασμα 
προηγούμενης πενταετίας προκειμένου να συμπληρωθεί 
το απαιτούμενο κατώτατο όριο ημερών ναύλωσης σύμ¬ 
φωνα με τις διατάξεις της παρ. 7 (β) του άρθρου 3 του Ν. 
2743/99 όπως τροποποιήθηκε με την παρ. 12 του Ν. 3182/ 
2003. 

Το σύνολο των ημερών αυτών που αποδεδειγμένα 
πραγματοποιήθηκαν αντιστοιχεί σε ημερολογιακές ημέ¬ 
ρες που αναλογούν κατά περίπτωση σύμφωνα μετηνπα- 
ραγρ. 2 της παρούσης. 

2. Α) Πλοία αναψυχής χωρίς Πλοίαρχο και Πλήρωμα 

Λαμβάνοντας υπόψη ότι οι 300 ημέρες ναύλου της παρ. 

12 του άρθρου 40 του Ν. 3182/2003 που αντικατέστησε 


τιςπερ. (α) και (β) της παρ. 7του άρθρου 3 του Ν. 2743/99 
αντιστοιχούν στην πενταετία, καθορίζεται ότι κάθε μία (1) 
ημέρα ναύλωσης αντιστοιχεί σε 6,1 ημερολογιακές ημέ¬ 
ρες. 

Β) Πλοία αναψυχής με Πλοίαρχο και Πλήρωμα. 

Λαμβάνοντας υπόψη ότι οι 200 ημέρες ναύλου της 
παρ. 12 του άρθρου 40 του Ν. 3182/2003 που αντικατέ¬ 
στησε τιςπερ. (α) και (β) της παρ. 7του άρθρου 3 Ν. 2743/ 
99 αντιστοιχούν στην πενταετία, καθορίζεται ότι κάθε μία 
(1) ημέρα ναύλωσης αντιστοιχεί σε 9,1 ημερολογιακές 
ημέρες. 

Γ) Παραδοσιακά πλοία αναψυχής. 

Λαμβάνοντας υπόψη ότι οι 75 ημέρες ναύλου της παρ. 
12 του άρθρου 40 του Ν. 3182/2003 που αντικατέστησε 
τις περ. (α) και (β) της παρ. 7 του άρθρου 3 Ν. 2743/99 
αντιστοιχούν στην πενταετία, καθορίζεται ότι κάθε μία (1) 
ημέρα ναύλωσης αντιστοιχεί σε 24,3 ημερολογιακές ημέ¬ 
ρες. 

Δ) Πλοία αναψυχής που έλαβαν κατ'εξαίρεση θεώρηση 
ενός έτους πέραν της πενταετίας 

Γιατις περιπτώσεις των διατάξεωντης παρ. 3(α) του Αρ. 
2 του Ν. 2743/99 όπως τροποποιήθηκε με την παρ. 4 του 
Αρ. 40 του Ν. 3182/2003, λαμβάνοντας υπόψη ότι τα κα- 
τώτατα υποχρεωτικά όρια υποχρεωτικών ημερών ναύλω¬ 
σης (300,200 και75 ημέρες) της (Α), (Β) και (Γ) παραγρά¬ 
φου αντιστοιχούν σε 6ετία, καθορίζουμε ότι κάθε ημέρα 
ναύλωσης αντιστοιχεί σε: 

α) 7,3 ημερολογιακές ημέρες προκειμένου για πλοία 
της αναψυχής χωρίς Πλοίαρχο και Πλήρωμα 

β) 11 ημερολογιακές ημέρες προκειμένου για Πλοία 
αναψυχής με Πλοίαρχο και Πλήρωμα 

γ) 29,2 ημερολογιακές ημέρες προκειμένου για Παρα¬ 
δοσιακά Πλοία Αναψυχής 

Σε όλες τις παραπάνω περιπτώσεις το γινόμενο που 
προκύπτει από τον συνολικό αριθμό ημερών ναύλωσης 
επί την κατά περίπτωση αντιστοιχία σε ημερολογιακές 
ημέρες, αποτελεί τον συνολικό ημερολογιακό χρόνο που 
αναλογεί στις ημέρες ναύλωσης του πλοίου. 

Το γινόμενο αυτό στρογγυλοποιείται στην πλησιέστερη 
μονάδα, ενώ το 0,5 στρογγυλοποιείται στην επόμενη μο¬ 
νάδα. 

3. Ημερομηνία έναρξης της παύσης ισχύος της άδειας 
ορίζεται η ημερολογιακή ημέρα που προκύπτει αφού 
προσμετρηθεί στην ημερομηνία έκδοσης ή τελευταίας 
θεώρησης της άδειας ο πιο πάνω αναφερόμενος συνολι¬ 
κός ημερολογιακός χρόνος, καθώς και το χρονικό διά¬ 
στημα κατά το οποίο το πλοίο αποδεδειγμένα βρισκόταν 
σε πλήρη αδυναμία εκτέλεσης του κατώτατου υποχρεω¬ 
τικού ορίου ημερών ναύλωσης για λόγους ανωτέρας βίας 
(βύθιση, πυρκαϊά, κλοπή, κ.ά.). 

4. Ειδικά στην περίπτωση πώλησης του πλοίου για το 
οποίο έχει υποβληθεί στο νηολόγιο έγγραφη συμφωνία 
για μεταβίβαση κυριότητος για διαγραφή του κατά το άρ¬ 
θρο 6 του ΚΙΝΔ (Ν. 3816/58) και για το οποίο οι ημέρες 
ναύλωσης καλύπτουν ολόκληρο το διάστημα από την έκ¬ 
δοση ή θεώρηση της άδειας μέχρι την υποβολή αυτή στο 
Νηολόγιο, αν η οριστική διαγραφή συντελεστεί πριν την 
ημερομηνία λήξης της άδειας, για το χρονικό διάστημα 
από την υποβολή της συμφωνίας στον Νηολόγο μέχρι τη 
διαγραφή θεωρείται ότι το πλοίο δεν είναι υπόχρεο σε 
ναύλωση και σαν ημερομηνία παύσης λαμβάνεται η ημε¬ 
ρομηνία διαγραφής. 

Στην περίπτωση αυτή θα πρέπει να προσκομίζεται, μέ¬ 
σα σε προθεσμία 5 εργασίμων ημερών από την υποβολή 
της έγγραφης συμφωνίας στο νηολόγιο, στην αρμόδια 
Υπηρεσία ΥΕΝ (ΔΘΣδ'), η επαγγελματική Άδεια του εν λό¬ 
γω πλοίου αναψυχής, καθώς καιφωτ/φοτου Ιδιωτικού αυ¬ 
τού Συμφωνητικού Πώλησης. 

Ανεξάρτητα από τα παραπάνω και προκειμένου να εκ- 
δοθεί η σχετική διοικητική πράξη παύσης ισχύος της άδει¬ 
ας του πλοίου εντός προθεσμίας τριάντα (30) ημερών από 


την ημερομηνία διαγραφής από τα Ελληνικά νηολόγια, θα 
πρέπει να κατατεθεί στην πιο πάνω αναφερόμενη αρμόδια 
Υπηρεσία ΥΕΝ το πιστοποιητικό διαγραφής του πλοίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιανουάριου 2004 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




